作者：程节斋
词牌/韵律：沁园春

paragraphs: 三百篇诗，三十六篇，以祈寿言。
惟上天所佑，锡之君子，中心岂弟，盖有仁存。
允矣我公，韦平世胄，学问于兹有本原。
临民处，看精神秋彻，气宇春温。
由来淑景中分。
第一日桑弧挂左门。
是赋受不凡，仁而宜寿，笑渠谄子，徒费辞繁。
命匪在天，算非由数，我只把公心地论。
从今去，管亟登槐棘，福遍乾坤。